نورمان

النورمان او النورمانديين Normans ، اتسمو كده لانهم كانو من اسكندنافيا فى الشمال. قبايل من الفايكنج غزو غرب فرنسا و استقرو فى المنطقه المعروفه النهارده باسم نورماندى نسبه ليهم. اعتنقو المسيحيه و استخدمو اللغه الفرنساوى لكن احتفظو بروح المغامره و الحرب و الغزو. غزو انجلترا سنة 1066 بقيادة وليام دوق نورماندى اللى بقا ملك انجلترا و اتلقب باسم ويليام الفاتح. غزو ايطاليا و استولو على اراضى الامبراطوريه البيزنطيه فى جنوبها و هددو الاراضى البيزنطيه فى اليونان و شرق اوروبا و استولو على جزيرة سيسيليا و حاربو العرب بقيادة روبرت جويسكارد و اخوه روجر الاول لغاية ما طردوهم بالكامل من سيسيليا سنة 1091 و مع انهم طردو العرب شر طرده لكن ما اعتدوش على جوامع المسلمين و سمحو للمسلمين اللى فضلو فى الجزيره بممارسة طقوس دينهم بحريه. شاركو فى الحروب الصليبيه لكن أغراضهم غلب عليها الطابع السياسى مش الدينى واستولى بوهيموند الاول على انطاكيه و بقا ملك عليها سنة 1097 و ما كملش المشوار مع الصليبيين على بيت المقدس. لعب النورمان دور كبير فى سياسة و عسكرية و ثقافة العصور الوسطى و سابو وراهم الفن المعمارى النورمانى المميز. اختفى النورمان من التاريخ بعد ما بقوا فرنساويين و انجليز.

تواريخ 
[[Image:Erice - interieur de la Chiesa Matrice.JPG|300px|thumb|بهو كنيسه على الطراز النورمانى - سيسيليا
 911 : تشارلز البسيط Charles the Simple ملك فرنسا ادا اراضى فى شمال فرنسا للفايكنج بزعامة رولو Rollo. جيرانهم الفرنساويين سموهم نورث-مين North-men اللى اتحورت لـ نور-مين Nor-men و فى الاخر بقت نورمانز Normans.
 1017 : خرج النورمان على جنوب ايطاليا بدعوه من الطلاينه اللى جابوهم عشان يطردوا طوايف كانت عايشه هناك.
 1047 : ويليام النورماندى William of Normandy و هو عنده تسعتاشر سنه بيخوض اول معركه الكبيره " فال اى دون " Val-es-dunes على الحود اللى بتفصل مابين نورماندى و فرنسا.
 1061 : النورمان بدأوا عملية الاستيلاء على سيسيليا.
 1066 : وليام النورماندى بيهزم هارولد Harold ملك انجلترا فى معركة هاستينجس Battle of Hastings، و تتويجه ملك على انجلترا و استقرار عساكره هناك.
 1084 : الألمان بيهاجموا روما و النورمان ساعدوا البابا على طرد الألمان. بعد طرد الألمان هجم النورمان على روما.
 1085 : ويليام الفاتح William the Conqueror بيعمل دراسه ماليه احصائيه فى انجلترا لممتلكات الناس عشان يدفعهم مكوس و ضرايب لصالح خزنته.
 1086 :  موت  وليام الفاتح و تنصيب وليام التانى Wiliiam II مكانه.
 1091 : النورمان بيطردوا المسلمين من سيسيليا.
 1095 : البابا اوربان التانى يدشن الحرب الصليبيه لطرد المسلمين من اورشليم و الاستيلاء على الأراضى المقدسه لصالح المسيحيين. تقدم النورمان لصفوف الصليبيين.
 1099 : الصليبيين بيستولوا على بيت المقدس و عمل مدابح مريعه باسم المسيحيه للمسلمين هناك.
 1100 : النورمان اللى قعدوا فى الاراضى المقدسه عملوا لنفسهم مملكه فى الشرق الاوسط. فى انجلترا اتقتل وليام التانى و هو بيصطاد و تنصيب اخوه هنرى الاول Henry I مكانه.
 1119 : ابن هنرى الاول الوحيد مات فى غرق مركب و نشوب صراع على مين اللى يبقى ملك بعد ما يموت هنرى اللى اتوفى فعل بعد ما اختار ستيفين Stephen.
 1135 : نشوب صراع بين الامبراطوره ماتيلدا Matilda بنت هنرى و ستيفين فقامت فى انجلترا حروب و نزاعات استمرت عشرين سنه اتعرفت بأسم " الأناركيه " The Anarchy.
 1153 : نهاية الحروب بعد موافقة ستيفين على ان ابن ماتيلدا يبقى ملك بعد وفاته.
 1154 :  موت  ستيفين و تنصيب هنرى التانى Henry II و كان من انجو Anjou فى جنوب نورماندى فى فرنسا. اللوردات فى انجلترا مابقوش بيتسموا نورمان لكن انجليز.
 1199 : باد جون bad John بيتوج ملك على انجلترا و دوق على نورماندى.
 1204 : الملك الفرنساوى فيليب التانى Philip II بياخد نورماندى. النورمان فى انجلترا بقوا انجليز و اللى فى فرنسا بقوا فرنساويين.

شوف من 
 معمار نورمانى

شعوب اوروبيه
تاريخ اوروبا
شعوب قديمه